Научни разбработки

Устно представяне на научни доклади, чиито автори (съавтори) са студенти по право във висшите училища в страната.

Изисквания

•	В програмата се предвижда устно представяне на докладите, чиито автори (съавтори) са студенти по право във висшите училища в страната. Целта на избраната тема е да се отразят актуалните проблеми на модерната правова държава. Препоръчително е всеки доклад да е съсредоточен върху един конкретен проблем , за да бъде обхванат той в неговата дълбочина и да се стигне по-лесно до същността, с възможност за точна и прецизна правна аргументация. 

•	Съавтор на доклад може да бъде преподавател от съответния факултет, от който кандидатства участника. 

•	Научните разработки  трябва да бъдат изготвени и представени на български език. 

•	Всеки доклад не трябва да надвърля обем от 20 печатни страници. 

•	Представянето на научната разработка трябва да е с продължителност не повече от 10 – 15 минути. 

Форматиране

· Полетата да бъдат с размери: o горно - 41 мм

o ляво - 35 мм o дясно - 30 мм o долно - 41 мм o

•	Автори: 

o  размер 12

o  шрифт Times New Roman

o	курсив 

•	Два празни реда 

•	Текст: 

o	размер 12 

o  шрифт Times New Roman

o	междуредие – единично 

-	двустранно подравнен 

•	Страниците да не се номерират! 
Регистрация

Най-добре изготвените и представени научни разработки ще бъдат наградени от  специално жури от преподаватели на ПУ "Паисий Хилендарски".

Заявления и научни доклади се изпращат до 12.05.2016 г.  на elsa_plovdiv@abv.bg

БИБЛИОГРАФСКО ОПИСАНИЕ И ЦИТИРАНЕ

При цитиране авторите следва да съблюдават утвърдените с БДС 17377-96 изисквания.

В статията на мястото на позоваването се поставя индекс 1, 2, 3 и т.н.

Авторите трябва да изнесат цитираните в статията произведения в бележки под линия, при спазване на следните правила:

- Цитиране на непериодични печатни издания: в описанието трябва да са включени следните задължителни елементи: Автор; Колективен автор; Заглавие; Определящи характеристики, при някои видове издания; Том; Поредност; Местоиздаване; Година на издаване; ISBN.

Пример: Лазаров, К., Тодоров, И. Административен процес, С.: Сиела, 2009, ISBN:

13:978-954-28-0573-

- Цитиране на статии от периодични печатни издания: описанието включва следните елементи: Заглавие; Източник; Година и Брой; Местоиздаване; Година на издаване; Брой;

ISSN.

Пример: Раданов, Валери. Отново за мълчаливите административни актове. - сп.
Съвременно право, бр. 4, 2011 г., ISSN 08611815

- Цитиране на електронни носители и уеб адреси: трябва да включва имената на авторите, заглавието на материала (в кавички), заглавието на целия труд (в курсив или подчертано), дата на публикацията, точен адрес на източника (в триъгълни скоби <>), дата на достъп (в кръгли скоби).

Пример: Peter J. Bryant, "The Age of Mammals." in Biodiversity and Conservation, April 1999, (11 May 1999).

-	Когато се цитира само една конкретна страница, преди номера й се пише "с." (напр. с. 99), а при цитиране на латиница "p.". 

-	Когато се цитират повече от една поредни страници – тогава преди цифрите им не се пише "с." (напр. 7-36). 

-	При поредни (второ и следващи) позовавания на вече цитиран текст вместо заглавието му се пише "Цит. съч." (на лат. – Op. cit.). Например: Сталев, Ж. Цит. съч., с. 51. 

-	Ако един и същи текст се цитира два или повече пъти в поредни бележки, пише се "Пак там". Например: Пак там, с. 38. 

- Когато цитирането в текста не е от оригинала, а чрез друго произведение, се пише "Цит.

по:".